Taverham

Taverham er en landsby i distriktet Broadland i grevskapet Norfolk i England. Den ligger omkring 11 km nordvest for Norwich, ved elven Wensum. Til tross for at landsbyen har et høyere innbyggertall enn mange engelske byer, har den ikke blitt innvilget bystatus. I henhold til folketellingen i 2011 har landsbyen og sognet en befolkning på 10 142 innbyggere.«Civil Parish population 2011» , Neighbourhood Statistics. Office for National Statistics

Det eldste dokument hvor Taverham nevnes er datert til Edvard Bekjennerens tid. Deler av St. Edmunds kirke er antatt å være fra angelsaksisk tid, og Domesday Book (1086) nevner en kirke der som muligens er denne. Kirken er en av mange rundtårnkirker i Norfolk.Kirken Taverham St Edmund, nettsted for rundtårnkirker Stedet hadde en skole fra svært tidlig av, den var etablert fra minst 1200-tallet.

På 1800-tallet var Taverham Mill en viktig papirprodusent, og forsynte blant annet «The Times» og Oxford English Dictionary med papir. Papirmøllen stengte i 1899.Taverham, Norfolk Mills

Stedets vernehelgen er den lokale helgenen Walstan av Bawburgh.

 Referanser 

 Eksterne lenker 

Taverham Brass Band
Exploding Brass!
St Edmund's Church, Taverham

Kategori:Landsbyer i Norfolk